Helgelandsmoen er oppkalt etter den gamle storgården Helgeland, som ligger på flata like nedenfor Hole kirke og Hole prestegård. I 1892 fant noen soldater 242 mynter og litt umyntet sølv (blant annet betalingsringer og sølvsmykker) under skansegraving på en tange. De fleste myntene var norske penninger fra Harald Hardrådes tid (1047-1066), men det var også noen danske, tyske og angelsaksiske mynter. Helgelandsmoen er senere blitt mest kjent i for den tidligere militærleiren som lå der, Helgelandsmoen leir. Denne er nå nedlagt.